 భారత్కు స్వాతంత్ర్యం సిద్ధించిన వేళ అందరూ సంతోషంగా ఉన్నా.. ఒకే ఒక్క నిర్ణయం కొన్ని లక్షల మంది ప్రాణాలను బలిగొంది. ఎందుకంటే బ్రిటిష్ కబంధ హస్తాల నుంచి భారత్ విముక్తి పొందినా.. భారత్లోనే భాగమైన పాకిస్థాన్ వేరుబడింది. ఆ నాడు జరిగిన కల్లోలాల్లో కొన్ని లక్షల మంది ప్రాణాలు పోగొట్టుకున్నారు. భారత్ నుంచి పాకిస్థాన్ విడిపోయిన ఆ కథా నేపథ్యంతోనే బ్రిటన్కు చెందిన భారత సంతతి డైరెక్టర్ గురీందర్ చద్దా సినిమా తీస్తున్నారు. ఆ సినిమా పేరు ‘పార్టిషన్: 1947’. ముంబైలో సినిమా గురించి గురీందర్ చద్దా మాట్లాడారు. ఒకవేళ మహాత్మ గాంధీ బతికి ఉండి ఉంటే తన సినిమాను అమితంగా ఇష్టపడేవారని ఆమె అన్నారు.    ‘‘సినిమా పూర్తికాగానే ఓ సారి రివ్యూ చేశా. మహాత్మ గాంధీ బతికి ఉండి ఉంటే నా సినిమా ఆయనకు బాగా నచ్చి ఉండేదని అప్పుడే నాకు అనిపించింది. ఎందుకంటే బాపూజీ సిద్ధాంతాలకు అనుగుణంగానే నేను సినిమాను తీశాను. ‘దేశ విభజన’ అనే ఒకే ఒక్క అంశంతో ఆయన్ను ఆనాడు పక్కనపెట్టేశారు’’ అని ఆమె అన్నారు. కాగా, దేశ విభజన ఫలితంగా ఆనాడు తమ కుటుంబ సభ్యులూ ప్రాణాలు కోల్పోయారని ఆమె చెప్పారు. అల్లర్ల బాధితులు ఎదుర్కొన్న మానసిక సంఘర్షణ, వారి జీవితాలను దేశ విభజన ఎలా మార్చివేసిందన్న నేపథ్యంలోనే కథ సాగుతుందని ఆమె చెప్పారు.    అయితే.. ఈ సినిమా తీయడం తనకు చాలా కష్టమైపోయిందని, చాలా సార్లు కలత చెందానని అన్నారు. ‘ఈ సినిమా తీయలేనేమో’ అని తనకు అనిపించేదని గురీందర్ చెప్పుకొచ్చారు. అయితే తాను ఎంత ఆగినా.. ఏదో తెలియని శక్తి మరుసటి రోజే సినిమాకు సంబంధించిన కార్యక్రమాలు చూసుకునేలా చేసేదని వివరించారు. భారత్లో సినిమా అంతా కూడా ముంబైలోని ‘ఉమైద్ భవన్’పైనే ఆధారపడి ఉంటుందని, అయితే.. బిజీ..బిజీగా ఉండే ఆ హోటల్ నుంచి తమకు అనుమతి లభిస్తుందా..? అనే అనుమానం ఉండేదని, చివరకు ఆ లొకేషన్లోనే సినిమాను తీశామని చెప్పారు.    కాగా, ఈ సినిమాను నరేంద్ర సింగ్ సరిలా రాసిన ‘ద షాడో ఆఫ్ ద గ్రేట్ గేమ్’ అనే నవల ఆధారంగా తెరకెక్కించారు గురీందర్ చద్దా. ఈ సినిమాలో ప్రధాన పాత్రధారులుగా మనీశ్ దయాల్, హ్యూమా ఖురేషి, దివంగత ఓం పురి నటించారు. మహాత్మగాంధీగా నీరజ్ కబీ, జవహర్ లాల్ నెహ్రూగా తన్వీర్ ఘనీ, మహ్మద్ అలీ జిన్నాగా డెంజిల్ స్మిత్ కనిపించబోతున్నారు. ఇక, లార్డ్ మౌంట్ బాటన్, అతడి భార్య లేడీ మౌంట్ బాటన్గా బ్రిటీష్కు చెందిన నటీనటులను తీసుకున్నారు. హ్యూ బాన్విల్లే, గిలియన్ ఆండర్సన్లు ఆయా పాత్రల్లో కనిపించబోతున్నారు.
 bhaaratku swaatantryam siddhinchina vaela andaruu santoshamgaa unna.. oke okka nirnayam konni lakshala mandi praanaalanu baligondi. endukante british kabandha hastala nunchi bharat vimukti pondina.. bhaaratlone bhagamaina pakisthan verubadindi. aa naadu jarigina kallolallo konni lakshala mandi praanaalu pogottukunnaru. bharat nunchi pakisthan vidipoyina aa kathaa nepathyamthone britonku chendina bhaarata santati director gurinder chadda sinima teestunnaaru. aa sinima paeru ‘partition: 1947’. mumbailo sinima gurinchi gurinder chadda matladaru. okavela mahatma gaandhi batiki undi unte tana sinimaanu amitamgaa ishtapadevaarani aame annaru.    ‘‘sinima puurtikaagaanee oo saari rivyuu chesha. mahatma gaandhi batiki undi unte naa sinima aayanaku baga nachi undedani appude naaku anipinchindi. endukante bapuji siddhaantaalaku anugunamgaane nenu sinimaanu teesaanu. ‘desha vibhajana’ ane oke okka amsamto aayannu aanaadu pakkanapettesaaru’’ ani aame annaru. kaga, desha vibhajana phalitamgaa aanaadu tama kutumba sabhyuluu praanaalu kolpoyarani aame cheppaaru. allarla baadhitulu edurkonna maanasika sangharshana, vaari jeevitaalanu desha vibhajana ela maarchivesindanna nepathyamlone katha saagutundani aame cheppaaru.    ayithe.. ee sinima teeyadam tanaku chala kashtamaipoyindani, chala saarlu kalata chendaanani annaru. ‘ee sinima teeyalenemo’ ani tanaku anipinchedani gurinder cheppukochaaru. ayithe taanu entha aagina.. edho teliyani sakti marusati roje sinimaaku sambandhinchina kaaryakramaalu chusukunela chesedani vivarinchaaru. bhaaratlo sinima antaa kuudaa mumbailooni ‘umaid bhavan’paine aadhaarapadi untundani, ayithe.. biji..bijiga unde aa hotal nunchi tamaku anumati labhistunda..? ane anumanam undedani, chivaraku aa lokeshanlone sinimaanu teesaamani cheppaaru.    kaga, ee sinimaanu narendra sing sarila raasina ‘da shado af da grate game’ ane navala aadhaaramgaa terakekkinchaaru gurinder chadda. ee cinemalo pradhaana paatradhaarulugaa maneesh dayal, huma khureshi, divangata om puri natinchaaru. mahatmagandhiga neeraj kabi, jawahar lal nehruga tanvir ghanee, mahmad aly jinnaga denjil smith kanipinchabotunnaru. ika, lard mount batan, atadi bharya lady mount batanga britishku chendina nateenatulanu teesukunnaru. hyuu banville, gillian aandarsanlu aayaa paatrallo kanipinchabotunnaru.